Aarhuus Stifts-Tidende, 1840-10-02
Fædrelandet. Kjøbenhavn, den 29de Septbr. Stænderforsamlingen i Roeskilde havde paa Kongens Fødselsdag, efter en Tale af Præsidenten, udbragt et tregange gjentaget Kongen leve!" Den kgl. Commissarius blev overdraget det Hverv, at være Tolk hos Kongen for Forsamlingens Følelser. Mellem den kgl. danske Regjering og de frie Hansestæder Hamborg og Lübeck er sluttet en Overeenskomst ang. Transit forholdenes Regulering. (A. M.)- Hvad der i Hovedsagen alt længe har været bekjendt, nemlig den i Stænderforsamlingen Natten imellem 17de og 18de dennes skeete Afstemning om Constitutionsspørgsmaalet, kan nu endelig, efter de udkomne Stændertidender offentlig meddeles. Denne Afstemning, der vel maa ansees som Resultatet af Folkets almindelige Forventninger og Forhaabninger til dets valgte Repræsentanter (hvoraf dog over en Trediedeel ikke kan siges at repræsentere Folket, thi 10 af dem ere valgte af Regjeringen og 17 af de store Sædegaardseiere), meddeles her saaledes som anført: 1) Committeens Jndstilling at Forsamlingen skulde andrage paa, at Anord om Provindsialstændernes Jnstitution maa undergives en Revision, sigtende til større, meere fyldestgiørende Virksomhed, bifaldtes med 62 Ja mod 5 Nei. 2) Ligeledes: "at Forsamlingen skulde andrage for Kongen, at Hs. M. vilde tage den i Forholdenes Natur begrundede Trang til en friere Udvikling af Samfundsforholdene i nøieste Overveielse og i sin Viisdom træffe de i dette Øiemed for det Heles Vel fornødne Foranstaltninger, blev ved Kugleafstemning billiget med 51 Ja mod 16 Nei. 3) Endvidere om: "Forening eller Forbindelse af de nu adskilt bestaaende Forsamlinger antoges ved Kugle=Afst. med 44 Ja mod 23 Nei. 4) Om hensigtsmæssig Modificering af det nu bestaaende Valgsystem antoges ligeledes ved Afstemning med Kugler med 44 Ja mod 23 Nei. 5) Grev Reventlows Amendement, at det, hvis Hs. M. skulde beslutte de danske Provindsialstænders Forening, i den Anordning som desangaaende vilde emanere, tydeligen maatte udtales, at Minoriteten ogsaa i private Sager er berettiget til at fordre dens afvigende Mening, tilligemed de Grunde hvorpaa den er byg gel, optaget i den Betænkning, som skal afgives tilKongen, forkastedes med 47 Nei mod 20 Ja. 6, Godseier Lüders's Amendement: at ved Valgene til Stænderforf. de Deputerede skulde vælges særskilt og derefter Supleanterne, forkastedes med 48 Nei mod 19 Ja. 7) Etatsraad Steenfeldts Amendement: "at Forsaml. ikke udtaler sig for at Valgretten og Valgbarheden udstrækkes til Geistligheden i Egenskab af Beneficiarier, blev ved Kuglevotering antaget med 38 Ja mod 29 Nei. 8, Sammes om et bestemt Tilsagn for, at der ikke lægges Embedsmænd Hindringer i Veien for at følge Stændervalget, blev forkastet med 42 Nei mod 25 Ja. 9) Justitsr. Salicaths at det i Præmisserne skulde anføres: at Forsamlingen ansaae sig uberettiget til at anbefale de indsendte Petitioner, forkastedes med 49 St. mod 18. 10) Og endelig blev Spørgsmaalet om Petition skulde indgives" sat under Afstemning med Kugler, og antaget med 46 Ja mod 21 Nei. Begyndelsen til de længe omtalte Reformer i de forskjellige Grene af vort Administrationsvæsensynes nu at rykke nærmere, i det mindste hvad Postvæsenet angaaer. En kgl. Resolution angaaende de paatænkte Reformer i Generalpostdirectionen, der deels angaaer Pakkepostvæsenets og Brevpostvæsenets Adskillelse, deels Postembedsmændenes Lønninger og Ansættelse i de arrangerede Contoirer, deels Ophævelse af de tidt omtalte Nytaarspræsenter til Postbetjentene m. m., er nemlig igaar ankommen til bemeldte Direction og kan formeentligen snart ventes Vedkommende communiceret. (Khonsp.)- Ogsaa i det kgl. Capel forestaaer der en Reduction, hvorved formodenligt Halvdelen af Blæseinstrumenterne, der hidtil vare doublerede, vil gaae ind, og ligeledes endeel alderstegne, ved Strygeinstrumenterne ansatte Medlemmer, der saa at sige blot have figureret, blive afskedigede. (Aalb. Av.)¬